Κανονισμός (εοκ) αριθ. 3777/90 Της επιτροπής

της 19ης Δεκεμβρίου 1990

για την τροποποίηση του κανονισμού (ΕΟΚ) αριθ. 1547/87 περί λεπτομερειών εφαρμογής του κανονισμού (ΕΟΚ) αριθ. 777/87 όσον αφορά τις αγορές βουτύρου στην παρέμβαση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3577/90 του Συμβουλίου της 4ης Δεκεμβρίου 1990 για τα μεταβατικά μέτρα και τις αναγκαίες προσαρμογές στον τομέα της γεωργίας μετά την ένταξη του εδάφους της πρώην Λαϊκής Δημοκρατίας της Γερμανίας στην Κοινότητα [1], και ιδίως το άρθρο 3,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων [2], όπως τροποποιήθηκε τελευταία από τον κανονισμό (ΕΟΚ) αριθ. 3117/90 [3], και ιδίως το άρθρο 7α παράγραφος 1 πρώτο εδάφιο και παράγραφος 3,

Εκτιμώντας:

ότι ο κανονισμός (ΕΟΚ) αριθ. 777/87 του Συμβουλίου της 16ης Μαρτίου 1987 περί τροποποιήσεως του καθεστώτος αγορών στην παρέμβαση για το βούτυρο και το αποκορυφωμένο γάλα σε σκόνη [4], όπως τροποποιήθηκε τελευταία από τον κανονισμό (ΕΟΚ) αριθ. 1185/90 [5], καθορίζει τα κριτήρια βάσει των οποίων οι αγορές βουτύρου από τις αγορές παρέμβασης μπορούν να ανασταλούν και να επαναλειφθούν στην Κοινότητα ή σε μέρος αυτής ότι για το σκοπό αυτό ο κανονισμός (ΕΟΚ) αριθ. 1547/87 της Επιτροπής [6] προβλέπει ότι τα κράτη μέλη πρέπει να προβαίνουν στη διαπίστωση των τιμών της αγοράς βουτύρου σε εθνικό επίπεδο ή περιφερειακό όσον αφορά το Ηνωμένο Βασίλειο· ότι επετράπει στη Γερμανία έως τις 31 Δεκεμβρίου 1992 να εξομοιώσει το βούτυρο που παρασκευάζεται στο έδαφος της πρώην Λαϊκής Δημοκρατίας της Γερμανίας και κατατάσσεται στην κατηγορία "Export Qualität" με το βούτυρο που αναφέρεται στο άρθρο 1 παράγραφος 3 στοιχείο β) του κανονισμού (ΕΟΚ) αριθ. 985/68 του Συμβουλίου της 15ης Ιουλίου 1968 για τον καθορισμό των γενικών κανόνων που διέπουν τα μέτρα παρεμβάσεως στην αγορά γάλακτος [7], όπως τροποποιήθηκε τελευταία από τον κανονισμό (ΕΟΚ) αριθ. 1185/90 [8].ότι πρέπει να ληφθούν υπόψη οι επιπτώσεις όσον αφορά τις διατάξεις του κανονισμού (ΕΟΚ) αριθ. 1547/87 ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1547/87 τροποποιείται ως εξής:

1. Στο άρθρο 1:

α) στην παράγραφο 2, το πρώτο εδάφιο αντικαθίσταται από το ακόλουθο κείμενο:

"Μόλις διαπιστωθεί ότι, κατά τη διάρκεια δύο συνεχών εβδομάδων σε ένα κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε μια περιοχή, η τιμή της αγοράς βρίσκεται σε επίπεδο ίσο ή μικρότερο του 92 % της τιμής παρεμβάσεως ή, σε περίπτωση εφαρμογής του άρθρου 1 παράγραφος 4 δεύτερο εδάφιο του κανονισμού (ΕΟΚ) αριθ. 777/87, σε επίπεδο ίσο ή κατώτερο του 90 % της τιμής αυτής, η Επιτροπή επαναλαμβάνει τις αγορές που προβλέπονται στο άρθρο 6 παράγραφο 1 του κανονισμού (ΕΟΚ) αριθ. 804/68 στο εν λόγω κράτος μέλος ή την περιοχή." ·

β) στην παράγραφο 3, το πρώτο εδάφιο αντικαθίσταται από το ακόλουθο κείμενο:

"Μόλις διαπιστωθεί ότι, κατά τη διάρκεια δύο συνεχών εβδομάδων, σε ένα κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε μια περιοχή, η τιμή της αγοράς βρίσκεται σε επίπεδο ανώτερο από το 92 % της τιμής παρεμβάσεως ή, σε περίπτωση εφαρμογής του άρθρου 1 παράγραφος 4 δεύτερο εδάφιο του κανονισμού (ΕΟΚ) αριθ. 777/87, από το 90 % της τιμής αυτής, μπορεί να αποφασιστεί η αναστολή των αγορών που προβλέπεται στο άρθρο 6 παράγραφος 1 του κανονισμού (ΕΟΚ) αριθ. 804/68, στο εν λόγω κράτος μέλος ή στην εν λόγω περιοχή.".

2. Στο άρθρο 3, προστίθεται η ακόλουθη περίπτωση:

- "— το έδαφος της Ομοσπονδιακής Δημοκρατίας της Γερμανίας περιλαμβάνει δύο περιοχές, το έδαφος της Ομοσπονδιακής Δημοκρατίας της Γερμανίας πριν από τις 3 Οκτωβρίου 1990 και το έδαφος της πρώην Λαϊκής Δημοκρατίας της Γερμανίας."

3. Στο άρθρο 4:

α) στην παράγραφο 1, το πρώτο εδάφιο αντικαθίσταται από το ακόλουθο κείμενο:

"Η διαπίστωση των τιμών της αγοράς σε επίπεδο εθνικό ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε περιφερειακό επίπεδο, γίνεται με τους ακόλουθους τρόπους:"

β) η παράγραφος 2 αντικαθίσταται από το ακόλουθο κείμενο:

"2. Κάθε Πέμπτη, η Επιτροπή διαπιστώνει το επίπεδο της τιμής της αγοράς σε κάθε κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε κάθε περιοχή, σε σχέση με την τιμή παρεμβάσεως που εφαρμόζεται στο εν λόγω κράτος μέλος."

Άρθρο 2

Ο παρών κανονισμός αρχίζει να ισχύει την 1η Ιανουαρίου 1991.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1990.

Για την Επιτροπή

Ray Mac sharry

Μέλος της Επιτροπής

[1] ΕΕ αριθ. L 353 της 17. 12. 1990, α 23.

[2] ΕΕ αριθ. L 148 της 28. 6. 1968, σ. 13.

[3] ΕΕ αριθ. L 303 της 31. 10. 1990, σ. 5.

[4] ΕΕ αριθ. L 78 της 20. 3. 1987, σ. 10.

[5] ΕΕ αριθ. L 119 της 15. 5. 1990, σ. 31.

[6] ΕΕ αριθ. L 144 της 4. 6. 1987, σ. 12.

[7] ΕΕ αριθ. L 169 της 18. 7. 1968, σ. 1.

[8] ΕΕ αριθ. L 119 της 11. 5. 1990, σ. 31.

--------------------------------------------------